ด่วน! “ครม.” เคาะต่อเวลา พ.ร.ก.ฉุกเฉิน อีก 1 เดือน ถึง 30 มิ.ย.
ด่วน! ที่ประชุม ครม. วันนี้ มีมติเห็นชอบ ขยายเวลา พ.ร.ก.ฉุกเฉิน อีก 1 เดือน ถึง 30 มิ.ย. ลุ้น คณะกรรมการเฉพาะกิจ พิจารณาลดเคอร์ฟิว-ผ่อนปรน เฟส 3 พรุ่งนี้
ด่วน! ที่ประชุม ครม. วันนี้ มีมติเห็นชอบ ขยายเวลา พ.ร.ก.ฉุกเฉิน อีก 1 เดือน ถึง 30 มิ.ย. ลุ้น คณะกรรมการเฉพาะกิจ พิจารณาลดเคอร์ฟิว-ผ่อนปรน เฟส 3 พรุ่งนี้
26 พ.ค. 2563

ที่ประชุมคณะรัฐมนตรี (ครม.)​ วันนี้ (26 พ.ค.63)​ มีมติเห็นชอบให้มีการขยายระยะเวลาการประกาศบังคับใช้พระราชกำหนดการบริหารราชการในสถานการณ์ฉุกเฉิน พ.ศ.2548 ออกไปอีก 1 เดือน หรือ ตั้งแต่วันที่ 1 ถึง 30 มิ.ย.2563
ส่วนในวันพรุ่งนี้ (27 พ.ค.) คณะกรรมการเฉพาะกิจพิจารณาการผ่อนคลายการบังคับใช้มาตรการในการป้องกันและยับยั้งการแพร่ระบาดของโรคติดเชื้อไวรัสโคโรนา 2019 (โควิด-19) ที่มี พล.อ.สมศักดิ์ รุ่งสิตา เลขาธิการสภาความมั่นคงแห่งชาติ (สมช.) เป็นประธาน จะประชุมเพื่อพิจารณาผ่อนปรนกิจการและกิจกรรมระยะที่ 3
รวมถึงการลดระยะเวลาห้ามออกนอกเคหสถาน (เคอร์ฟิว) จากเดิม 23.00 น. 04.00 น. คาดว่าจะลดลงเป็น 24.00 น. 04.00 น. และเสนอต่อที่ประชุม ศบค. ในวันที่ 29 พ.ค. เพื่อเห็นชอบ และประกาศไกด์ไลน์กิจการและกิจกรรมระยะที่ 3 ในวันที่ 30 พ.ค. ก่อนจะประกาศเริ่มผ่อนคลายระยะที่ 3 ในวันที่ 1 มิ.ย.ทันที